《挽蔡久轩 其二》
宋代·吴势卿

识见先几炳蔡蓍，艰难国事虑阽危。龟山如用救得半，君实未亡犹可为。

人渺江涛已如此，公骑箕尾欲何之。门生老病丹心折，伫立空山有所思。

作者简介：吴势卿，字安道，号雨岩（《全宋词》册四），建安（今福建建瓯）人。理宗淳祐元年（一二四一）进士。宝祐中知处州。景定二年（一二六一）为淮东总领。三年，由浙西转运副使任致仕。清道光《福建通志》卷一八二有传。今录诗十九首。